  Россиысь биатлонистъёслэн огазеяськонзылэн пресс-службаез Анжелика Тихонова корреспондент Удмуртиысь вить биатлонистъёс 2022-2023 ӵошатскон аре Россилэн валтӥсь но резерв командаосаз сюрыны кандидатъёс пӧлы пыризы. Со сярысь Россиысь биатлонистъёслэн огазеяськонзылэн пресс-службаез ивортӥз. Воргоронъёслэн команадязы шедьыны быгатозы Александр Поварницын, Ильназ Мухамедзянов, Евгений Емерхонов но Александр Корнев. Озьы ик кандидатъёс пӧлын Александр Логинов, Матвей Елисеев, Никита Поршнев, Евгений Гараничев, Карим Халили, Антон Бабиков, Максим Цветков, Эдуард Латыпов, Василий Томшин, Кирилл Стрельцов, Даниил Серохвостов, Михаил Бурундуков но Михаил Первушин. Нылкышноослэн командаязы Ульяна Нигматуллинаез нырысь-валысь пыртӥзы. Со сяна, Удмуртиын вордӥськем но али Пермь улос понна бызьылӥсез Валерия Васнецоваез. Озьы ик кандидатъёс луизы Евгения Буртасова, Светлана Миронова, Виктория Сливко, Наталья Гербулова, Лариса Куклина, Ирина Казакевич, Екатерина Носкова, Тамара Дербушева, Кристина Резцова, Елизавета Каплина, Анастасия Гореева, Анастасия Егорова, Анастасия Шевченко но Анастасия Батманова. Лыдметэз оштолэзь пумын – куартолэзь кутсконын, спортсменъёс эм эскеронъёсты ортчем бере, юнматозы. Пусъём, 2021-2022 ӵошатскон аре Россилэн люкам командаез понна пӧртэм калыккуспо ӵошатсконъёсын Ульяна Нигматуллина, Александр Поварницын но Ильназ Мухамедзянов бызьылӥзы. Нош Евгений Емерхонов но Александр Корнев юниоръёс пӧлын вал на.  Тодэ вайытом, Ульяна Нигматуллинаез 2022-тӥ арын Пекинын ортчем Олимпи шудонъёсын кык медаль утэмез  понна кун данъетэн пусйизы.  Тегъёс: Удмуртия Россия Биатлон Спорт  